Antonio Rossellino
<s>Antonio Rossellino pravim imenom Antonio Gamberelli (Settignano, 1427. - Firenca, 1479.), bio je firentinski skulptor, znan i kao mlađi brat skulptora i arhitekta Bernarda Rossellina.</s>

<s>Biografija</s>

<s>Školovao se u bratovoj bottegi sa kojim je oko 1452. zajedno radio na grobnici blažene Villane u crkvi Santa Maria Novella.</s>

<s>Njegovo prvo potpuno samostalno djelo je mramorna bista Giovannija Chellinija iz 1456. (Londonski Victoria and Albert Museum), koje još uvijek pokazuje snažan utjecaj brata, ali sa psihološkim detaljima i originalnim slikovnim suptilnostima.</s>

<s>Nakon tog je 1468. isklesao bistu Mattea Palmierija u kojoj je postigao veliku realističnu sličnost.</s>

<s>Najveće djelo Antonija Rossellina je kapela portugalskog kardinala u crkvi San Miniato al Monte, izvan Firence, dekorativna kombinacija arhitektonskih i skulptorskih elemenata, koju je izveo 1461-66.</s>

<s>Antonio je radio u tradiciji koju su formirali njegov brat i Desiderio da Settignano, ali kako mu se stil razvijao, njegove figure dobile su snažniju formu i intenzivnu karakterizaciju.</s><s>Njegove suptilne rezbarije i reljefi stvarali su smiren osjećaj.</s>

<s>Antonio je isklesao puno manjih skulptura namijenjenih bogatoj firentinskoj buržoaziji; Madone, glave kerubina, portretne biste.</s>

<s>Bio je poznat je po brojnim bistama i reljefima Madone sa djetetom, temi koja je tad bila naročito popularna.</s><s>Od ostalih djela treba spomenuti svetište blaženog Marcolina da Forlìa (1458.) i spomenik Filippa Lazzarija (1479.)</s>

<s>Izvori</s>

<s>Vanjske veze</s>

<s>Rossellino, Antonio</s>

<s>Renesansni skulptori
Antonio Rossellino</s>

